Otsaportilloko hagina

Otsaportilloko hagina Nafarroako Urbasa-Andia natura parkean  dagoen hagin erraldoi bat da, Taxus baccata L. espeziekoa (hagin arrunta). <

1991an Nafarroako Monumentu Naturala izendatua izan zen, hain zuzen ere, zerrendako 30. zuhaitza da.Nafarroako Gobernuaren 165/1991 Foru Dekretua, 1991eko apirilaren 25ekoa, Nafarroako zenbait zuhaitz aparteko monumentu naturalizendatzekoa. Nafarroako Aldizkari Ofiziala, 6. zenbakia, 1991-05-17.

 Kokalekua 
Urbasa mendilerroan dago, Urbasa eta Andia Parke Naturalean, Otsaportillon, izena ematen dion parajean.

Olaztiko mendatetik (NA-718) Urbasa mendilerrora igo eta Otsaportilloko errepidea hartzen da. Eskiza-ko arrasoan asfaltoa amaitu eta bi kilometrora, ezkerretik hartzen da bidexka bat hartu, eta 150 bat metrora hagina dago.

Hartaraino oinez igotzeko herri gertuenak Sakanan daude: Iturmendi eta Urdiain. Santa Marinako ermitatik igotzen da. 

 Ezaugarriak 
ezkerrera|thumb|Otsaportilloko hagina, Nafarroako zuhaitz nabarmena.
Tamaina oneko zuhaitza da, enbor lodi eta motza du, eta hortik zabaltzen da adaburu trinko eta ondo osatua. Oin maskulinoa denez  Otsaportilloko haginak ez du fruiturik ematen, haginetan hain berezko izaten diren fruitu gorri horiek. Inguruan ezagututako zuhaitza, bere berezitasunaren arrazoiak eta 1991n Monumentu Natural izendatu zutenak izan ziren bere adina eta tamaina apartekoak, osasun egoera bikaina eta espeziearen zahartzaro luze baterako egitura egokia.

Haginaren oinarriko diametroa 1,43 metrokoa da (lur-mailan). eta 1,28 metroko diametroa du 130 cm-ko altueran. Guztira 9,50 m garai da eta 9 x 11 m zabal.

Zuhaitzak bi helburu nagusi lortzeko sartzen dira monumentu naturalen katalogoan: alde batetik onuragarritzat jotzen da halako zuhaitzak kontserbatzea; bestetik, jendeak aparteko zuhaitz horiek ezagutu eta maite ditzan eta bidenabar zuhaitz guztiak, basoak eta, oro har, natura errespeta dezan lortu nahi da.

 Erreferentziak 

 Ikus, gainera 

 Beheitikolandako haritza.
 Eraulgo artea.
 Monumentu naturalak.
 Otsaportilloko bideko leizea.
 Ubabako begiratokia.
 Urbasa-Andia natura parkea.
 Zuhaitz apartekoak.

 Kanpo estekak 

 «Gabonetarako Urbasatik Begoñara oinez etortzen ziren artzainak (1954-1958)» Uriola.eus

Kategoria:Nafarroa Garaiko zuhaitz nabarmenak
Kategoria:Urbasa
Kategoria:Babestutako zuhaitz aleak
Kategoria:Taxaceae